Աստերոիդ 2009 DD45՝ հայտնաբերվել է 2009 թվականի փետրվարի 28-ին (նվազագույն հեռավորության վրա Երկրին մերձենալուց երեք օր առաջ) աստղագետ Ռոբերտ ՄաքՆոտի կողմից, երկնքի լուսանկարների ուսումնասիրման ժամանակ։ Աստերոիդը առավելագույնս մոտեցել է Երկրին 2009 թվականի մարտի 2-ին (15։44 Երևանի ժամանակով, 13։44 Գրինվիչի ժամանակով)։ Չափերը՝ 20-50 (27-40) մետր։ Հեռավորությունը Երկրից՝ 66 (72) հազ. կմ։ Թվերի տարբերությունը ծագել է նրանից, որ աստերոիդների տրամագիծը հաշվարկվում է հիմնվելով նրանց ալբեդոյի վրա, և քանի որ աստղագետները չգիտեն թե որքան լույս է արտացոլում 2009 DD45-ի մակերևույթը, նրանք հաշվարկների ընթացքում հիմնվում են միջին արժեքների վրա։ Աստերոիդի շարժման արագությունը (Երկրին առավելագույն մերձեցման պահին )՝ 20 կմ/վ։ Ընդհարման դեպքում պայթյունի էներգիան հավասար կլիներ տրոտիլի համարժեքով 1 մեգատոննա (մեծ հզորության մեկ ատոմային ռումբ)։ Համեմատության համար՝ Տունգուսկայի երկնաքարի անկման հետևանքով (պայթել է մթնոլորտում Սիբիրի վրա 1908 թվականի հունիսի 30-ին) 80 միլիոն ծառեր էին պառկեցվել մոտավորապես 2000 քառակուսի մետր տարածության վրա, որը համապատասխանում է տրոտիլի համարժեքի 10-ից 40 մեգատոննա պայթյունին[7]։